சர்வபள்ளி ராதாகிருஷ்ணன்: திருவள்ளூர் மாவட்டம், திருத்தணியில், 1888, செப்., 5ல் பிறந்தார். முதுகலை பட்டம் பெற்ற இவர், சென்னை பல்கலை உட்பட பல பல்கலையில், தத்துவ பேராசிரியராக பணியாற்றினார்.சுதந்திர போராட்டத்தில் முழுமையாக ஈடுபடாவிட்டாலும், ஆதரித்தவர்களுள் ஒருவராக விளங்கினார். 1938ல், அவருக்கு, 'சர்' பட்டம் கொடுத்து, பிரிட்டிஷ் அரசு கவுரவித்தது. சென்னை மாகாண முதல்வராக இருந்த ராஜாஜி, உயர்நிலைப் பள்ளிகளில், ஹிந்தி மொழிப்பாடம் கட்டாயம் என, அறிவித்தார். அந்த அறிவிப்பை வலுவாக எதிர்த்த, சென்னை மாகாண, காங்., தலைவர்களில் ஒருவராக, ராதாகிருஷ்ணன் திகழ்ந்தார். நாட்டின் துணை ஜனாதிபதியாகவும், ஜனாதிபதியாகவும் பணியாற்றினார்.நாட்டின் உயரிய, 'பாரத ரத்னா' விருது பெற்றவர். இவர் பிறந்த தினமான, செப்., 5, ஆசிரியர் தினமாக கொண்டாடப்படுகிறது. 1975, ஏப்., 17ல் காலமானார். அவர், இறந்த தினம் இன்று.